สงกรานต์ปีนี้มาเที่ยวระนอง ระนองเป็นเมืองที่อยู่มาก ผมเคยมาเที่ยวระนองแล้ว2 ครั้ง ครั้งนี้เป็นครั้งที่3 ชอบเมืองระนองมากๆ อยากมาอยู่ที่นี่มากๆ ทั้งอาหารก็อร่อย ราคาก็ไม่แพง ค่าครองชีพก็ถูก
วันนี้มีโอกาสมาชิมอาหารที่ร้านนี้ ร้านถอดรองเท้า บรรยากาศบ้านๆ น่านั่งสบายๆ เหมือนมาแวะกินข้าวที่บ้านเพื่อนแล้วแม่เพื่อนทำกับข้าวให้กินยังไงยังงั้นเลย เรามาดูอาหารกันดีกว่า
จานแรก ผัดใบเหลียง(ใบเหลียงผัดไข่)  ใส่วุ้นเส้นด้วยครับ หอมอร่อยมากครับ จานนี้ให้ 5 ดาวครับ
จานที่2 ปลายทรายทอดขมิ้น  อร่อยครับผมให้ 4 ดาว
จานที่3 ปลาตะลุมพุกต้มเค็ม   จานนี้ก็เหมือนปลาทูต้มเค็มแต่เปลี่ยนเป็นปลาตัวใหญ่ รสชาดอร่อยมากๆครับ มีผักกาดดองด้วย จานนี้ผมให้ 5 ดาวครับ 
จานที่4 กุ้งผัดน้ำมะขาม (กุ้งแชบ้วย) จานนี้กุ้งสดครับเพียงแต่เนื้อไม่หวานเนื้อจืดๆ เหมือนกุ้งสดแต่แช่น้ำแข็งมาเนื้อกุ้งเลยไม่หวาน จานนี้ผมให้ 4 ดาว
สรุปโดยรวม ผมให้ 4 ดาวครึ่งครับ เพราะราคาอาหารเพียงแค่ 915 บาท มีแถมผลไม้ตามฤดูกาลมาอีกจานด้วย